b'\n_START_ARTICLE_\nKurt Arn\xc3\xb8y\n_START_PARAGRAPH_\nKurt Arn\xc3\xb8y var en norsk illustrat\xc3\xb8r og grafisk designer._NEWLINE_Han var en av kunstnerne som ble engasjert av \xc3\x85smund S. L\xc3\xa6rdal til \xc3\xa5 illustrere produkter for L\xc3\xa6rdals forlag, og han illustrerte b\xc3\xa5de puslespill og bildeb\xc3\xb8ker. I tillegg til \xc3\xa5 tegne norske motiver - s\xc3\xa6rlig nisser - fikk Arn\xc3\xb8y tillatelse til \xc3\xa5 bruke figurene fra Disney-konsernets univers til L\xc3\xa6rdal-produktene. Dermed havnet Snehvit og de syv sm\xc3\xa5 dverger, Bambi, Donald, De tre sm\xc3\xa5 griser og mange andre Disney-skikkelser p\xc3\xa5 L\xc3\xa6rdal-produkter i Arn\xc3\xb8ys strek._NEWLINE_De f\xc3\xb8rste produktene han tegnet for L\xc3\xa6rdal var julekalendere, men etter hvert ble han fast ansatt som bedriftens grafiske designer. Denne stillingen beholdt han da firmaet etter hvert sluttet \xc3\xa5 produsere leker og andre produkter for barn, og helt gikk over til \xc3\xa5 fremstille livredningsutstyr.'